50 procent af patienter på Aalborg Universitetshospital er underernærede. Det kan koste menneskeliv og millioner af kroner. Derfor sætter man nu massivt ind over for problemet og gør brug af den nyeste teknologi. Det skriver DR Nordjylland. Det fortæller professor Henrik Højgaard Rasmussen, leder af Center For Ernæring og Tarmsygdomme, til DR Nordjylland. - Når de er underernærede får de endnu flere infektioner, de får sværere ved at komme på benene igen og ligger længere tid på sygehuset. Og i det hele taget er de sværere at behandle, siger han. For at komme problemet til livs har sygehuset sat en række tiltag i gang. Et af dem går ud på, at patienternes tallerkener med mad fotograferes og vejes før og efter måltidet. Vægten og billederne bearbejdes så af et særligt computerprogram, som kan fortælle lægerne, hvad der spises og efterlades. Det skal hjælpe hospitalet til at skræddersy en bedre kost til patienterne.

Opsummering:
Billeder af måltider skal give bedre sundhed.